Matzikamma-spinnekopbos

Die Matzikamma-spinnekopbos (Serruria lacunosa) is 'n blomdraende struik wat tot die genus Serruria behoort en deel van die fynbos vorm. Die spesie is endemies aan die Wes-Kaap en kom op die Gifberg voor. Die struik word tot 1,5 m hoog en blom van September tot April.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig en bestuiwing vind plaas deur die werking van insekte. Die plant groei in sandsteengrond op hoogtes van 700 - 800 m.

In Engels staan dit as die Matsikamma spiderhead bekend.

 Galery 

 Bronnelys 
 REDLIST Sanbi
 Biodiversityexplorer
 Protea Atlas
 Plants of the World Online

 Eksterne skakels 

Kategorie:Spinnekopbosse
Kategorie:Flora van Suid-Afrika
Kategorie:Endemiese plante van Suid-Afrika